laion/Wikipedia-Exotic huggingface dataset:
ყირიმის მთები

ყირიმის მთები (უკრ. Кримські гори) — მთები უკრაინაში, ყირიმის სამხრეთ ნაწილში. სიგრძე დაახლოებით 150 კმ, სიგანე დაახლოებით 50 კმ. შედგება მთავარი (სამხრეთ) მწკრივის — იაილისაგან, რომელიც გადაჭიმულია შავი ზღვის ნაპირის გასწვრივ, და მის ჩრდილოეთით მოსაზღვრე ორი მეწინავე კუესტური მწკრივისაგან. დასავლეთით იაილა წარმოადგენს მთათა მწკრივს; მისი ცალკეული ნაწილები ატარებენ საკუთარ სახელწოდებას: აი-პეტრი, იალტა, ნიკიტა, ბაბუგან-იაილა და სხვა. აღმოსავლეთით იაილა იყოფა იზოლირებულ პლატოსებრ მასივებად — ჩათირდაღი, დემერჯი, დოლგორუკოვის იაილა და სხვა. იაილის უმაღლესი მწვერვალია რომან-ყოში (1545 მ). ჩრდილოეთით მდებარე კუესტები უფრო დაბალია. ყირიმის მთები ალპური დანაოჭებისაა. იაილა ყირიმის ანტიკლინორიუმის ღერძული ზონაა, კუესტები მისი ჩრდილოეთი ფრთის მონოკლინია, ხოლო სამხრეთი ფრთა დაძირულია შავი ზღვის ქვეშ. ყირიმის მთების კალთები აგებულია მეზოზოური თიხაფიქლებითა და ქვიშაქვებით, იაილის თხემური ნაწილი — ზედაიურული კირქვებით, რომლებშიც განვითარებულია შიშველი კარსტი. ადგილ-ადგილ გვხვდება ამონთხეული ქანებიც. კუესტები აგებულია ცარცული, პალეოგენური და ნეოგენური ნალექებით. იაილის სამხრეთი კალთის ქვედა სარტყელში ჰავა ხმელთაშუა ზღვის ტიპისაა. იცის რბილი ზამთარი და თბილი ზაფხული. ნალექები 600 მმ წელიწადში. იაილის პლატოებზე ზაფხული გრილია, ზამთარში იცის ყინვები. ნალექები დასავლეთით 1000-1200 მმ წელიწადში, აღმოსავლეთით 500-700 მმ. იცის ძლიერი ქარები. მდინარეები საზრდოობენ ატმოსფერული ნალექებითა და კარსტული წყლებით. იაილის კალთებზე განვითარებულია მთა-ტყის ლანდშაფტი; სამხრეთი კალთის ქვედა ნაწილში — ხმელთაშუა ზღვის ტიპისაა. ხარობს მუხა, წიფელი, სამხრეთ კალთაზე — ყირიმული ფიჭვი. კუესტები შემოსილია ტყე-ბუჩქნარით, განვითარებულია სამხრეთული ტყე-სტეპის ლანდშაფტი. ყირიმის მთების თხემურ ნაწილში მთა-მდელო და მდელოსტეპია. შეგიძლიათ იხილოთ მედიაფაილები თემაზე „ყირიმის მთები“ ვიკისაწყობში. ყირიმის მთები — სტატია დიდი რუსული ენციკლოპედიიდან (რუსული) ყირიმის მთები — ინფორმაცია დაარქივებული 2010-10-27 საიტზე Wayback Machine. (ინგლისური) ქართული საბჭოთა ენციკლოპედია, ტ. 10, თბ., 1986. — გვ. 652.
მისის დელოუეი (ფილმი)

„მისის დელოუეი“ (ინგლ. Mrs Dalloway) — 1997 წლის ბრიტანული ფილმი. გადაღებულია ვირჯინია ვულფის ამავე სახელწოდების რომანის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება 1923 წლის ზაფხულის ერთ დღეს ლონდონში. სამყარო ისვენებს ომისგან. მისის კლარისა დელოუეი საღამოს საზეიმო მიღებას გეგმავს და მისთვის მნიშვნელოვანია, რომ საღამომ კარგად ჩაიაროს. მთელი დღის განმავლობაში ის ახალგაზრდობას იხსენებს და საღამოს, მიღებაზე შეხვდება ახალგაზდრობის დროინდელ შეყვარებულს. „მისის დელოუეი (ფილმი)“ — კინოფილმების ინტერნეტ-მონაცემთა ბაზა (ინგლისური) „მისის დელოუეი“ — Rotten Tomatoes
რუპერტ გრეივზი

რუპერტ გრეივზი (ინგლ. Rupert Graves; დ. 30 ივნისი, 1963) — ინგლისელი კინოს, ტელევიზიისა და თეატრის მსახიობი. სკოლის დასრულების შემდეგ მუშაობდა ცირკში ჯამბაზად. ოთხჯერ არის გადაღებული ერთ ფილმში ჰელენა ბონემ კარტერთან ერთად. შეგიძლიათ იხილოთ მედიაფაილები თემაზე „რუპერტ გრეივზი“ ვიკისაწყობში. ოფიციალური საიტი რუპერტ გრეივზი კინოფილმების ინტერნეტ-მონაცემთა ბაზაში
იაილა

იაილა (თურქ. Yayla) — ყირიმის მთების ბრტყელი, პლატოსებური ზედაპირი. აგებულია ზედაიურული რიფული კირქვებით, რომლებიც ძლიერ დაკარსტულია. იაილებს საკუთარი სახელები აქვთ, აღსანიშნავია აი-პეტრის იაილა, ბაბუგან-იაილა, ჩათირდაღი და სხვა. ბაბუგან-იაილა ყირიმის მთების უმაღლესი მასივია. ზოგჯერ იაილას უწოდებენ მთლიანად ყირიმის მთებს. იაილა თურქულად ნიშნავს საზაფხულო საძოვარს. შუა აზიაში ეწოდება ჯაილიაუ. იაილას უწოდებენ აგრეთვე ყირიმის სამთო საზაფხულო საძოვრებს. ყირიმის მთები იაილა — სტატია დიდი საბჭოთა ენციკლოპედიიდან (რუსული) ქართული საბჭოთა ენციკლოპედია, ტ. 5, თბ., 1980. — გვ. 38.
ყირიმის ოლქი

ყირიმის ოლქი (რუს. Крымская область; უკრ. Кримська область) — ადმინისტრაციული ერთეული ყირიმის ნახევარკუნძულზე. ფართობი 27 ათ. კმ². 1946 წლის 25 ივნისიდან 1954 წლის 26 აპრილამდე შედიოდა რუსეთის საბჭოთა ფედერაციული სოციალისტური რესპუბლიკის შემადგენლობაში, ხოლო 1954 წლის 26 აპრილიდან 1991 წლის 19 ივნისამდე — უკრაინის საბჭოთა სოციალისტური რესპუბლიკის შემადგენლობაში. ადმინისტრაციულ ცენტრს წარმოადგენდა ქალაქი სიმფეროპოლი. ოლქის ტერიტორიაზე განვითარებული იყო სოფლის მეურნეობა; მთავარი დარგები იყო მევენახეობა, მებაღეობა, მემინდვრეობა და სხვა. წარმოადგენდა ტურიზმის რაიონს. ყირიმის ოლქი დაჯილდოებული იყო ლენინის ორდენით (1958) და შრომის წითელი დროშის ორდენით (1970). ქართული საბჭოთა ენციკლოპედია, ტ. 10, თბ., 1986. — გვ. 652.
მელო

მელო (ესპ. Melo) — ქალაქი ჩრდილო-აღმოსავლეთ ურუგვაიში. სერო-ლარგოს დეპარტამენტის ადმინისტრაციული ცენტრი. ქალაქი დაარსდა 1795 წელს და ეწოდებოდა ნუესტრა-სენიორა-დე-გუადალუპე. ჯერ კიდევ ქვეყნის დამოუკიდებლობამდე მიიღო მცირე ქალაქის სტატუსი. 1895 წელს კი - ქალაქის სტატუსი. ურუგვაის ქალაქების სია INE map of Artigas, Pintadito, Cerro Ejido, Cerro Signorelli and Cerro San Eugenio დაარქივებული 2012-09-07 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
დურასნო

დურასნო (ესპ. Durazno) — ქალაქი ცენტრალურ ურუგვაიში. დურასნოს დეპარტამენტის ადმინისტრაციული ცენტრი. ქალაქი დაარსდა 1821 წელს და ეწოდებოდა სან-პედრო-დე-დურასნო. 1906 წელს მიიღო ქალაქის სტატუსი. ურუგვაის ქალაქების სია INE map of Artigas, Pintadito, Cerro Ejido, Cerro Signorelli and Cerro San Eugenio დაარქივებული 2012-09-07 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
ტრინიდადი (ურუგვაი)

ტრინიდადი (ესპ. Trinidad) — ქალაქი ურუგვაიში. ფლორესის დეპარტამენტის ადმინისტრაციული ცენტრი. ქალაქი დაარსდა 1805 წელს და ეწოდებოდა პორონგოსი. 1903 წელს მიიღო დღევანდელი სახელწოდება და ქალაქის სტატუსი. ურუგვაის ქალაქების სია INE map of Trinidad დაარქივებული 2012-10-10 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
ყირიმული ფიჭვი

ყირიმული ფიჭვი, პალასის ფიჭვი (ლათ. Pinus nigra subsp. pallasiana) — მარადმწვანე ხე, ფიჭვისებრთა ოჯახისა. სიმაღლე 20-30 მ, ზოგჯერ 45 მ-მდე. ყირიმული ფიჭვის სამშობლოა ყირიმის მთები. მისი გავრცელების არეალი მოიცავს ყირიმს, იაილის სამხრეთ კალთებსა და კავკასიის შავიზღვისპირა სანაპიროს ჩრდილოეთ ნაწილს. უწინ ყირიმული ფიჭვი თითქმის მთლიანად ფარავდა ყირიმის მთების კალთებსა და შტოქედებს. სინათლის მოყვარული მცენარეა, კარგად იზრდება ღია მზიან ადგილებში. ვარჯი ფართოა, პირამიდისებური; ტოტები ჰორიზონტალური. ქერქი შავი ან მურაა, ნაპრალოვანი. ნორჩი ყლორტი მოყვითალო-მურა ფერისაა, კრიალა. კვირტი მსხვილია, სწორი. სიცოცხლის ხანგრძლივობა 500-600 წელი. ყირიმული ფიჭვი — ინფორმაცია დაარქივებული 2014-07-23 საიტზე Wayback Machine. (რუსული)
ფლორიდა (ურუგვაი)

ფლორიდა (ესპ. Florida) — ქალაქი ურუგვაიში. ფლორიდის დეპარტამენტის ადმინისტრაციული ცენტრი. ქალაქი დაარსდა 1809 წელს თანამედროვე სახელწოდებით. 1894 წელს მიიღო ქალაქის სტატუსი. 1825 წელს ქალაქში გაიმართა ასამბლეის სხდომა, სადაც პორტუგალიისა და ბრაზილიის იმპერიისაგან პროვინციის დამოუკიდებლობა გამოაცხადეს. ურუგვაის ქალაქების სია INE map of Ciudad de Florida დაარქივებული 2012-10-10 საიტზე Wayback Machine. Centro Comercial e Industrial de Florida ვიკისაწყობში არის გვერდი თემაზე: ფლორიდა (ურუგვაი) ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
მინასი (ურუგვაი)

მინასი (ესპ. Minas) — ქალაქი ურუგვაიში. ლავალიეხას დეპარტამენტის ადმინისტრაციული ცენტრი. ქალაქი დაარსდა 1783 წელს თანამედროვე სახელწოდებით. 1888 წელს მიიღო ქალაქის სტატუსი. ურუგვაის ქალაქების სია Intendencia de Lavelleja - Minas: capital departamental დაარქივებული 2020-03-19 საიტზე Wayback Machine. INE map of Minas and Barrio La Coronilla დაარქივებული 2012-10-10 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
მალდონადო (ურუგვაი)

მალდონადო (ესპ. Maldonado) — ქალაქი ურუგვაიში. მალდონადოს დეპარტამენტის ადმინისტრაციული ცენტრი. მდებარეობს მონტევიდეოდან აღმოსავლეთით 134 კმ-ზე. ქალაქი დაარსდა 1755 წელს თანამედროვე სახელწოდებით. ურუგვაის ქალაქების სია ვიკისაწყობში არის გვერდი თემაზე: მალდონადო (ურუგვაი) Many pictures of Maldonado, Punta del Este, Punta Ballena, Casapueblo, José Ignacio, Piriápolis, La Barra, Sierra De Las Animas დაარქივებული 2008-04-26 საიტზე Wayback Machine. The Maldonado Portal დაარქივებული 2021-02-24 საიტზე Wayback Machine. INE map of Maldonado, Villa Delia, La Sonrisa, Cerro Pelado, Los Aromos and Pinares-Las Delicias დაარქივებული 2012-10-10 საიტზე Wayback Machine. Map of the city of Maldonado by the Intendencia დაარქივებული 2014-03-08 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
მონტევიდეოს ბრძოლა

ტერმინი მონტევიდეოს ბრძოლა შეიძლება აღნიშნავდეს: მონტევიდეოს ბრძოლა (1807) მონტევიდეოს ბრძოლა (1814) მონტევიდეოს ბრძოლა (1843) მონტევიდეოს ბრძოლა (1851) მონტევიდეოს ბრძოლა (1863)
მონტევიდეოს ბრძოლა (1843-1851)

მონტევიდეოს ბრძოლა — ურუგვაის სამოქალაქო ომის დროს, 1843 წლის აგვისტოში მომხდარი კონფლიქტი. ბრძოლა გაიმართა კოლორადოსა და ბლანკოს შორის. კოლორადოს პარტიის მებრძოლებს ხელმძღვანელობდა პრეზიდენტი ვენანსიო ფლორესი, ხოლო ბლანკოს მებრძოლებს გენერალი მედინა. ბრძოლა დასრულდა ბლანკოს გამარჯვებით. George Bruce. Harbottle's Dictionary of Battles. (Van Nostrand Reinhold, 1981) (ISBN 0-442-22336-6).
ბოროტება (2003 წლის ფილმი)

ბოროტება (შვედ. Ondskan) — 2003 წლის შვედური ფილმი. გადაღებულია ამავე სახელწოდების რომანის მიხედვით. ფილმი ნომინირებული იყო ოსკარზე, როგორც საუკეთესო უცხოენოვანი ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება მეოცე საუკუნის 50-იან წლებში სტოკჰოლმში. 16 წლის ერიკის მამინაცვალი აღზრდის მიზნით რეგულარურად სცემს გერს. ბიჭი მზადაა, ნებისმერ კონფლიქტურ სიტუაციში აგრესიას მიმართოს თავის დასაცავად. სკოლაში მორიგი ჩხუბის შემდეგ მას სპეციალურ კერძო სკოლა-ინტერნატში გაამწესებენ. იქ უფროსკლასელები უმცროსების აღზრდით არიან დაკავებულები. ერიკი მათ სასტიკ მეთოდებს უპირისპირდება. „Evil“ — კინოფილმების ინტერნეტ-მონაცემთა ბაზა (ინგლისური) „Evil“ — Rotten Tomatoes
მონსტრი (2003 წლის ფილმი)

მონსტრი (ინგლ. Monster) — 2003 წლის ამერიკული ფილმი. დაფუძნებულია სერიული მკვლელის რეალურ ისტორიაზე. ეილინ უორნოსი ფილმის გადაღებებისას, 2002 წლის ოქტომბერში სიკვდილით დასაჯეს. მისი როლის შესრულებისთვის შარლიზ თერონმა მიიღო ოსკარისა და ოქროს გლობუსის ჯილდოები. ყურადღება!  ქვემოთ მოყვანილია სიუჟეტის და/ან დასასრულის დეტალები. ეილინ უორნოსის ბავშვობა მძიმე და საშინელი იყო, ძალადობითა და ნარკოტიკით სავსე. 13 წლისა მეძავი გახდა და დაორსულდა. ფულის საშოვნელად გაემგზავრა ფლორიდაში, სადაც სათვირთო მანქანების მძღოლებს ემსახურებოდა. 1989 წლის ერთ დღეს მან სელბი გაიცნო, რომელიც შეუყვარდა. სებლისა და ეილინის ურთიერთობა 9 თვეს გრძელდებოდა. სელბისთან ურთიერთობის განმავლობაში ეილინმა გადაწყვილა შეეწყვიტა პროსტიტუცია. მას შემდეგ, რაც ერთ-ერთმა უკანასკნელმა კლიენტმა მისი გაუპატიურება სცადა, ეილინმა კლიენტების დახოცვა დაიწყო. ასე იქცა ის სერიულ მკვლელად. ოფიციალური საიტი „Monster“ — კინოფილმების ინტერნეტ-მონაცემთა ბაზა (ინგლისური) „Monster“ — Box Office Mojo-ზე „Monster“ — Rotten Tomatoes „Monster“ — Metacritic-ზე
პოლიმერების ქიმია

პოლიმერების ქიმია — ქიმიის ნაწილი, რომელიც შეისწავლის პოლიმერების ქიმიურ თვისებებს. ის იყოფა ნაწილებად: პოლიმერების ფიზიკურ ქიმიად, სტრუქტურულ ქიმიად და ა.შ. სინონიმია — მაღალმოლეკულარული შენაერთების ქიმია — რომელიც ორგანული ქიმიის შემადგენელი ნაწილია, შესწავლისა და კვლევებისა ობიექტებია სინთეთიკური და ბუნებრივი წარმოშობის მაკრომოლეკულები, რომლებიც შედგებიან განმეორებადი მონომერული ბმების ან მოლეკულარული დაჯგუფებებისაგან, რომლებიც დაკავშირებულნი არიან ქიმიური ბმებით და მთავარ ჯაჭვში შეიცავენ ნახშირბადის, ასევე ჟანგბადის, აზოტის და გოგირდის ატომებს. მაღალმოლეკულური შენაერთების (პოლიმერების) ბაზაზე, საფუძველზე მუშავდება მრავალრიცხობრივი მასალები, მათ შორის ფუნქციალურ ინგრედიენტებიანი ინტელექტუალური სტრუქტურები, რაც არსებითად აფართოებს მათი გამოყენების არეალს. ყველაზე მარტივი მაკრომოლეკულა არის — პოლიეთილენი: …(-CH2-CH2-)n… პრაქტიკულად ყველა ბიომოლეკულა წარმოადგენს რთულ პოლიმერს. უჯრედების რეპროდუქციაზე და მემკვიდრეობითი გენეტიკური ინფორმაციის გადაცემაზე პასუხისმგებელი არის ნუკლეინური მჟავები რომლის ზომებია 103-დან 105 ათასამდე ნუკლეიტიდური წყვილები. პოლიმერული ქიმიის წარმატებული განვითარების შედეგად შეიქმნა და იქმნება მრავალი ახალი მასალა, რომლებმაც გამოყენება ჰპოვეს მედიცინაში, მრეწველობის მრავალ დარგში და ადამიანის ყოფაცხოვრებაში. პოლიმერების ენციკლოპედია. ტ. 1—3. მ: 1972—1977. სემჩიკოვი ი. დ., მაღალმოლეკულარული შენაერთები, მ, 2003. — გვ. 367. აბლესიმოვი ნ. ე., ქიმიის სინოპსისი, ზოგადი ქიმიის სასწავლო-საცნობარო სახელმძღვანელო, ხაბაროვსკი: ДВГУПС, 2005. — გვ. 84. რამდენი ქიმიაა სამყარიში? ქიმია და სიცოცხლე — XXI ს(რუსული) // ჩ. 2, 2009, № 6, გვ. 34—37.
სალტო (ურუგვაი)

სალტო (ესპ. Salto) — ქალაქი ურუგვაიში, სალტოს დეპარტამენტის ადმინისტრაციული ცენტრი. 2011 წლის აღწერით ქალაქის მოსახლეობა იყო 105 000 ადამიანი, რაც მეორე შედეგია ქვეყანაში, დედაქალაქ მონტევიდეოს შემდეგ. სალტო მდებარეობს ქვეყნის ჩრდილო-დასავლეთ ნაწილში, მონტევიდეოდან 496 კილომეტრის დაშორებით, მდინარე ურუგვაის აღმოსავლეთ ნაპირზე, რომელიც მას არგენტინის ქალაქ კონკორდიისაგან გამოჰყოფს. ქალაქი მდებარეობს მდინარის კალაპოტზე ოდნავ მაღლა, ზღვის დონიდან 48 მეტრზე. ურუგვაის ქალაქების სია შეგიძლიათ იხილოთ მედიაფაილები თემაზე „სალტო (ურუგვაი)“ ვიკისაწყობში. Termas de Salto Grande (15 km north of the city), Viajando Por Uruguay INE map of Salto დაარქივებული 2012-10-10 საიტზე Wayback Machine.
ჰატერია

ჰატერია, ტუატარა (ლათ. Sphenodon punctatus) — ქვეწარმავალი; ნისკარტთავიანთა ქვეკლასის ერთადერთი თანამედროვე წარმომადგენელი. წააგავს ხვლიკს. მისი მომწვანო-წენგოსფერი სხეულის სიგრძე 75 სმ აღწევს. აქვს დიდი თავი და 5-თითიანი კიდურები. ზურგსა და კუდზე სამკუთხა ქერცლებისაგან შემდგარი დაბალი ქედი გასდევს. თვალის გუგა ვერტიკალურია, კარგად აქვს განვითარებული კეფის თვალი. დაფის აპკი და შუა ყური არ აქვს. შემორჩენილია ახალი ზელანდიის მცირე კუნძულებზე, სადაც სპეციალური ნაკრძალია შექმნილი. ცხოვრობს სოროებში. აქტიურია ღამით. იკვებება უხერხემლოებით. მუსხელიშვილი თ., ქართული საბჭოთა ენციკლოპედია, ტ. 11, თბ., 1987. — გვ. 607.
ეპიორნისი

ეპიორნისი (ლათ. Aepyornis) — სირაქლემის მსგავსი მორბენალი ნამარხ ფრინველთა გვარი. ახლოს დგას სირაქლემასთან და მოასთან. ცნობილია მადაგასკარის მეოთხეული ნალექებიდან. ამოწყვიტა ადამიანმა XVII საუკუნეში. 3 მ-მდე სიმაღლისა იყო, ჰქონდა თითქმის განუვითარებელი ფრთები (შემორჩენილი იყო მხოლოდ მხრის ძვლის პატარა რუდიმენტი), სუსტად განვითარებული მკერდის ძვალი და მხრის სარტყელი, მასიური უკანა კიდურები. იწონიდა დაახლოებით 400 კგ-ს. მისი კვერცხის სიგრძე 34 სმ აღწევდა. ეპიორნისის კვერცხი თითქმის 3-ჯერ აღემატებოდა სირაქლემის კვერცხს; გარდა ამისა მისი კვერცხის მოცულობა ქათმის კვერცხის მოცულობას 160-ჯერ აღემატებოდა. ქართული საბჭოთა ენციკლოპედია, ტ. 4, თბ., 1979. — გვ. 168.
ანდრეი გრომიკო

ანდრეი გრომიკო (დ. 18 ივლისი [ ძვ. სტ. 5 ივლისი] , 1909, სოფელი სტარიე-გრომიკი, გომელის მაზრა, მოგილევის გუბერნია, რუსეთის იმპერია — გ. 2 ივლისი 1989, მოსკოვი, რუსეთი) — სსრკ-ს დიპლომატი და სახელმწიფო მოღვაწე, 1957–1985 წლებში სსრკ-ს საგარეო საქმეთა მინისტრი, 1985–1988 წლებში უმაღლესის საბჭოს პრეზიდიუმის თავმჯდომარე. 1944 წელს ანდრეი გრომიკო გაეროს შექმნასთან დაკავშირებით ვაშინგტონში მოწვეულ დუმბარტონ-ოქსის კონფერენციაზე საბჭოთა დელეგაციას ხელმძღვანელობდა. მონაწილეობდა იალტისა (ყირიმი, სსრკ, 1945 წ.) და პოტსდამის (გერმანია, 1945 წ.) კონფერენციების მომზადებაში და მიმდინარეობაში. ამავე წელს ხელმძღვანელობდა დელეგაციას სან-ფრანცისკოს კონფერენციაზე და სსრკ-ს სახელით ხელი მოაწერა გაეროს წესდებას. 1985 წელს პოლიტბიუროს სხდომაზე მიხეილ გორბაჩოვის კანდიდატურა წამოაყენა საბჭოთა კავშირის კომუნისტური პარტიის ხელმძღვანელის თანამდებობაზე. Биографии на сайте hrono.ru Андрей Громыко глазами сына დაარქივებული 2007-09-28 საიტზე Wayback Machine. ↑ А. А. Громыко. დაარქივებულია ორიგინალიდან — 2017-12-09. ციტირების თარიღი: 2014-03-23.
ბუნებრივი რესურსები

ბუნებრივი რესურსები — ბუნებრივი გარემოს შემადგენელი ბუნებრივი ელემენტები, რომლებსაც იყენებენ საწარმოო ძალთა განვითარების მოცემულ ეტაპზე ადამიანთა საზოგადოების მატერიალურ მოთხოვნილებათა დასაკმაყოფილებლად. ბუნებრივი რესურსების ძირითადი სახეობებია: წიაღისეული, კლიმატური, წყლის, ნიადაგის, მცენარეული, ფაუნისტური რესურსები. XX საუკუნის 2 ნახევრიდან მათ მიემატა ატომური პლანეტურ-კოსმოსური რესურსებიც: როგორც ბირთვული, გეოთერმული, ზღვის მიმოქცევისა და სხვა ენერგიის წყაროები. კაცობრიობის ისტორია მოწმობს, რომ საწარმოო ძალთა განვითარების კვალდაკვალ ხდებოდა ბუნებრივი რესურსების სახეობათა განუხრელი ზრდა. იზრდებოდა არა მხოლოდ რაოდენობა, არამედ თითოეულის მოხმარების წილიც და საზოგადოების სარგებლიანობაც. XIX საუკუნეში ძრავების გავრცელებამ, რომლებიც სითბურ ენერგიას მექანიკურ და ელექტრულ ენერგიად გარდაქმნის, გამოიწვია წიაღისეული რესურსების მოხმარების არნახული ზრდა. ჩვენს ეპოქაში ბირთვული ენერგეტიკული, რაკეტული ტექნოლოგიური, რადიოელექტრონიკის სწრაფმა განვითარებამ ბუნებრივი რესურსების უმნიშვნელოვანეს სახეობად აქცია რადიოაქტიური, ლითონური და არალითონური ელემენტები (ურანი, გერმანიუმი, სილიციუმი და სხვა). ტექნიკური პროგრესი ზოგჯერ თიშავს კიდეც ამა თუ იმ ბუნების ელემენტს ბუნებრივი რესურსების შემადგენლობიდან, მაგალითად, მცირე საბადოებმა, წყლის ნაკადებმა, მიწის პატარა სავარგულებმა და ა.შ. თანამედროვე ტექნიკურ პირობებში დაკარგეს თავიანთი პირვანდელი მნიშვნელობა. მატერიალური დოვლათის წარმოების პროცესში ადამიანი აქტიურად ზემოქმედებს ბუნების ცალკეულ ელემენტზე და ცვლის ბუნებრივი რესურსების მთელ კომპლექსს. ბუნებრივი რესურსების ერთი ნაწილი გამოულეველია, რადგან მათ სწორი ექსპლუატაციის კვალდაკვალ თვითგანახლებაც ხდება. არის ისეთი ბუნებრივი რესურსებიც, რომელთა მარაგი თანდათან კლებულობს და საბოლოოდ ამოიწურება. ამიტომ ბუნებრივი რესურსების რაციონალური გამოყენება კაცობრიობის უპირველესი საზრუნავია. თანამედროვე სამეცნიერო-ტექნოლოგიური რევოლუცია კიდევ უფრო აფართოებს ბუნებრივი რესურსების გამოყენების სფეროს და საშუალებას გვაძლევს გამოვავლინოთ ბუნებრივი რესურსების ახალ-ახალი სახეობები. შეგიძლიათ იხილოთ მედიაფაილები თემაზე „ბუნებრივი რესურსები“ ვიკისაწყობში. ქართული საბჭოთა ენციკლოპედია, ტ. 2, თბ., 1977. — გვ. 572. George P., Géographic industrielle du monde, P., 1966; Flawn P. Т., Mineral resources, N. Y., 1966.
აშშ-ის სტატისტიკური აღწერის ბიურო

აშშ-ის სტატისტიკური აღწერის ბიურო (ინგლ. United States Census Bureau) — აშშ-ის ფედერალური სტატისტიკური სისტემის მთავარი სააგენტო, რომელზედაც დაკისრებულია აშშ-ის მოსახლეობის აღწერის ორგანიზებისა და განხორციელების პასუხიმგებლობა. იგი აგრეთვე აგროვებს და სტატისტიკურად ამუშავებს სხვა ეროვნულ დემოგრაფიულ და ეკონომიკურ მონაცემებს. აშშ-ის სტატისტიკური აღწერის ბიურო ფაქტობრივად, წარმოადგენს აშშ-ის ცენტრალურ სტატისტიკურ ორგანოს. ბიუროს მთავარი მისიაა აშშ-ის სტატისტიკური აღწერის ჩატარება ყოველ 10 წელიწადში ერთხელ. შეიქმნა 1903 წლის 1 ივლისს. შტაბ-ბინა მდებარეობს მერილენდის შტატის ქალაქ სუიტლენდში. ოფიციალური საიტი (ინგლისური)
მზის ამოსვლამდე

მზის ამოსვლამდე (ინგლ. Before Sunrise) — 1995 წლის ამერიკული რომანტიკული ფილმი. 2004 და 2013 წლებში გამოვიდა ფილმის გაგრძელებები. რიჩარდ ლინკლეიტერი დაჯილდოვდა ვერცხლის დათვით საუკეთესო რეჟისორისთვის. ყურადღება!  ქვემოთ მოყვანილია სიუჟეტის და/ან დასასრულის დეტალები. ახალგაზრდა ამერიკელი ჯესი მატარებელში გაიცნობს ახალგაზრდა ფრანგ სელინს. ისინი ერთმანეთთან ბევრ საერთოს პოულობენ. ჯესი დილით უნდა გაფრინდეს აშშ-ში. ის დაარწმუნებს სელინს, რომ მასთან ერთად ჩავიდეს ვენაში და ღამე ერთად გაატარონ. ჯესისა და სელინს შორის იბადება გრძნობა. „მზის ამოსვლამდე“ — კინოფილმების ინტერნეტ-მონაცემთა ბაზა (ინგლისური) „მზის ამოსვლამდე“ — Box Office Mojo-ზე „მზის ამოსვლამდე“ — Rotten Tomatoes „მზის ამოსვლამდე“ — Metacritic-ზე Map with references to the shooting locations of Before Sunrise in Vienna დაარქივებული 2014-05-23 საიტზე Wayback Machine.
ლინდა ბაკი

ლინდა ბაკი (ინგლ. Linda B. Buck დ. 29 იანვარი, 1947, სიეტლი) — ამერიკელი ბიოლოგი. და ფარმაკოლოგი. 1991 წელს გახდა ჰარვარდის უნივერსიტეტის ასისტენტ-პროფესორი ნეირობიოლოგიაში. 2004 წელს გახდა ნობელის პრემიის ლაურეატი ფიზიოლოგიასა და მედიცინაში რიჩარდ აქსელთან ერთად. შეგიძლიათ იხილოთ მედიაფაილები თემაზე „ლინდა ბაკი“ ვიკისაწყობში. Webpage at the Fred Hutchinson Cancer Research Center დაარქივებული 2012-07-17 საიტზე Wayback Machine. Webpage at Howard Hughes Medical Institute დაარქივებული 2012-02-04 საიტზე Wayback Machine. „Secrets of smell land Nobel Prize“. BBC News. 4 October 2004. ციტირების თარიღი: 8 November 2012. Curriculum vitae of Linda Buck დაარქივებული 2013-01-12 საიტზე Wayback Machine. ↑ Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 2.2 2.3 2.4 2.5 2.6 Linda B. Buck – Curriculum Vitae. // nobelprize.org — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Linda B. Buck – Biographical. // nobelprize.org — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ The Nobel Prize amounts // nobelprize.org — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ https://www.brandeis.edu/rosenstiel/rosenstiel-award/past.html ↑ https://web.archive.org/web/20150501091742/https://royalsociety.org/about-us/fellowship/new-fellows-2015/ ↑ https://www.harvard.edu/on-campus/commencement/honorary-degrees
ყირგიზეთის ქედი

ყირგიზეთის ქედი (ყირგ. Кыргыз Ала-Тоо; ყაზახ. Қырғыз Алатауы) — ქედი ყირგიზეთში; დასავლეთი ნაწილი განფენილია ყაზახეთის საზღვართან. სიგრძე 375 კმ. სიმაღლე 4875 მ (მთა დასავლეთი ალამედინი). გადაჭიმულია მდინარე ჯამბულიდან მდინარე ჩუს ხეობამდე. აგებულია დანალექი და მეტამორფული ქანებით, პორფირიტებით, გრანიტებით. ჩრდილოეთი კალთა შედარებით ციცაბო და წაგრძელებულია, ვიდრე სამხრეთი. კალთებზე 2500 მ-მდე სტეპი და ტყეებია, მაღლა — სუბალპური და ალპური მდელოები, 3700 მ-ის ზევით — თოვლნარი და მყინვარები. გამყინვარების ფართობი აღწევს 223 კმ². ყირგიზეთის ქედი — სტატია დიდი რუსული ენციკლოპედიიდან (რუსული)
ესტელ პარსონსი

ესტელ პარსონსი (ინგლ. Estelle Parsons; დ. 20 ნოემბერი, 1927) — ამერიკელი თეატრის, კინოსა და ტელევიზიის მსახიობი, შეთავსებით თეატრის რეჟისორი. შეისწავლა რა სამართალი, გადაწყვიტა გამხდარიყო მომღერალი, სანამ სამსახიობო კარიერას დაიწყებდა. მიღებული აქვს ერთი ოსკარი. ესტელ პარსონსი კინოფილმების ინტერნეტ-მონაცემთა ბაზაში
ყველისსოკო

ყველისსოკო (ლათ. Panus rudis) — ქუდიანი სოკო ფირფიტოსანთა რიგისა. ქუდის დიამეტრია 2-8 სმ, ზედაპირი დაფარულია ჯაგრისებრი ბეწვებით; მეტწილად ძაბრისებრია, ზოგჯერ გართხმული, მოყვითალო-მოწითალო ან ყავისფერი, წვიმიან ამინდში — მოიისფრო. ქუდის ქვედა მხარეს დაღმავალი ფირფიტებია განვითარებული. ფეხი ხშირბუსუსიანია, ქუდის ფერი. იზრდება ჯგუფებად გამხმარ და დამპალ ხეებზე, განსაკუთრებით წიფელზე, გაზაფხულ-შემოდგომით. საჭმელად ვარგისია მხოლოდ ნორჩი; გამხმარი და დაფქული იხმარება ყველის ამოსაყვანად (კვეთის მაგივრად). ყველისსოკო პირველად აიღწერა მიკოლოგის ლუის დევიდ შვაინიცის მიერ 1822 წელს. საქართველოს ზოგიერთ კუთხეში კაციყურასაც უწოდებენ. ნახუცრიშვილი ი., ქართული საბჭოთა ენციკლოპედია, ტ. 10, თბ., 1986. — გვ. 639.
ჩრდილოეთის გვირგვინის თანავარსკვლავედი

ჩრდილოეთის გვირგვინის თანავარსკვლავედი (ლათ. Corona Borealis) — ცის ჩრდილოეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი, 2,2 ვიზუალური ვარსკვლავიერი სიდიდისაა. დაკვირვებებისათვის ყველაზე უკეთესი პირობები მაისშია. მოჩანს საქართველოდანაც. ქართული საბჭოთა ენციკლოპედია, ტ. 11, თბ., 1987. — გვ. 157. Star Tales -Octans